Ingólfur Björn Guðmundsson hefur síðustu tólf ár unnið hjá bæði Sensa og Símanum við upplýsingatækni . Aðsend mynd Ingólfur Björn Guðmundsson hefur verið ráðinn forstöðumaður sölu - og vörustýringar hjá þjónustulausnum Origo . Ingólfur hefur unnið við upplýsingatækni í 12 ár , lengst af sem deildarstjóri netkerfa , öryggislausna og símkerfa hjá Símanum og Sensa , en undanfarin ár á fjármála - og rekstrarsviði Sensa við umbreytingastjórnun á innri kerfum og ferlum . Ingólfur er með með diplóma í multimediadesign frá Nordic Multimedia Academy og BsC í viðskiptafræði , með áherslu á stjórnun og endurskipulagningu fyrirtækja frá Copenhagen Business School . Ingólfur er trúlofaður Unu Björg Guðmundsdóttur , hjúkrunarfræðingi . Hans helstu áhugasvið eru meðal annars snjóbretti og matreiðsla .